Oli kesä, ja me vietimme häitä –
Oli kesä, ja me vietimme häitä,
 Sun pukivat seppeliin;
 Sinä hymysit, kainona katsoit.
 Olit, tyttöni, kaunis niin!

 Kuin kukkivan kevään liljan
 Sun alttarin eteen vein,
 Ja riemusta tulvahti silloin
 Mun syksyinen sydämmein.

 Ja kirkko se kimmelsi, kiilsi,
 Urut hymisi hiljaa vain,
 Sinä vienosti värisit – minä
 Olin kalpea onnestain.

 Kun sitte polttavin poskin
 Sain morsiusvuoteelle sun –
 Minä heräsin, unta, voi unta
 Oli kaikki onneni mun!